Official Journal L 102 , 19/04/1980 P. 0024 - 0025

Finnish special edition: Chapter 3 Volume 12 P. 0016

Greek special edition: Chapter 03 Volume 28 P. 0120

Swedish special edition: Chapter 3 Volume 12 P. 0016

Spanish special edition: Chapter 03 Volume 17 P. 0239

Portuguese special edition Chapter 03 Volume 17 P. 0239



KOMISIJOS SPRENDIMAS 1980 m. kovo 28 d. iš dalies keičiantis Sprendimus 74/581/EEB ir 76/627/EEB dėl taisyklių, reglamentuojančių pagalbos, suteiktos pagal Direktyvas 72/159/EEB, 72/160/EEB, 72/161/EEB ir 75/268/EEB, išmokėjimą (80/427/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. balandžio 17 d. Tarybos direktyvą 72/159/EEB dėl ūkių modernizavimo1, ypač į jos 21 straipsnio 4 dalį, atsižvelgdama į 1972 m. balandžio 17 d. Tarybos direktyvą 72/160/EEB dėl priemonių, skatinančių nutraukti ūkininkavimą ir perskirstyti panaudotus žemės ūkio plotus, siekiant struktūrinio pagerinimo2, ypač į jos 12 straipsnio 4 dalį, atsižvelgdama į 1992 m. balandžio 17 d. Tarybos direktyvą 72/161/EEB dėl žemės ūkyje dirbančių asmenų socialinio ir ekonominio informavimo ir profesinio kvalifikavimo3, ypač į jos 14 straipsnio 4 dalį, atsižvelgdama į 1975 m. balandžio 28 d. Tarybos direktyvą 75/268/EEB dėl ūkininkavimo kalnuotose ir kalvotose vietovėse bei ūkininkavimo tam tikrose mažiau palankiose ūkininkauti vietovėse4, ypač į jos 13 straipsnį, kadangi dėl didėjančio bendrųjų priemonių skaičiaus ir didėjančio jų finansinio poveikio valstybės narės pageidauja, kad būtų pagreitintas išlaidų kompensavimo mokėjimas iš EŽŪOGF Orientavimo skyriaus, atsižvelgiant į valstybių narių paramą, suteiktą pagal Direktyvas 72/159/EEB, 72/160/EEB, 72/161/EEB ir 75/268/EEB; kadangi šis pageidavimas yra pagrįstas, turint omenyje aprašytą tendenciją; kadangi nuostatos, kurios pagal Komisijos sprendimus 74/581/EEB5 ir 76/627/EEB6 nustato, kad parama iš EŽŪOGF Orientavimo skyriaus yra suteikiama išmokų į sąskaitą ir paskesnių balansinių mokėjimų forma, turėtų būti pakeistos tam, kad būtų galima išmokėti visą mokėtiną sumą vienu mokėjimu, jeigu valstybės narės pateikta paraiška dėl kompensavimo gauti atitinka išdėstytas sąlygas; kadangi tais atvejais, kai iš pradžių išmokėta suma yra arba didesnė, arba mažesnė negu faktiškai išmokėtinas kompensavimas, turėtų būti nustatytos ypatingos nuostatos pataisyti padėčiai, susidariusiai po to, kai paraiška jau buvo nuodugniai išnagrinėta; kadangi šiame sprendime nustatytos priemonės atitinka Fondo komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 74/581/EEB 4 straipsnis keičiamas taip: "4 straipsnis 1. Komisija, vadovaudamasi paraiškose dėl kompensavimo esančia informacija, iki lapkričio 1 d. priima sprendimą kompensuoti visą prašomą sumą, jei paraiška yra visiškai užpildyta ir pateikta reikiama forma per nustatytą laiką. Tačiau pagal šią nuostatą kompensacija gali būti išmokėta tik tuo atveju, jei nekyla jokių tiesioginių abejonių dėl paraiškoje esančios informacijos tikslumo ar dėl pagal galiojančias nuostatas nustatytos išlaidų paskirties. Jei ši sąlyga netenkinama, pasitarus su valstybe nare, mokėtina suma atitinkamai sumažinama. 2. Jeigu nuodugniai išnagrinėjus paraišką dėl kompensavimo matyti, kad suma, išmokėta pagal 1 straipsnio reikalavimus, nėra tokia, kokia iš tiesų priklauso, padėtis taisoma kaip galima greičiau, paprastai mokant kitą kartą. Jeigu suma, kurią reikia sumokėti kitą kartą kompensuojant, yra mažesnė negu neišmokėta pagal terminą anksčiau mokėtinos kompensacijos dalis arba kai valstybė narė nepateikia paraiškos dėl kompensavimo tais metais, mokėtina suma sumokama per Komisijos nustatytą laiką." 2 straipsnis Sprendimo 76/627/EEB 5 straipsnis keičiamas taip: "5 straipsnis 1. Komisija, vadovaudamasi paraiškose dėl kompensavimo esančia informacija, iki lapkričio 1 d. priima sprendimą kompensuoti visą prašomą sumą, jei paraiška yra visiškai užpildyta ir pateikta reikiama forma per nustatytą laiką. Tačiau pagal šias nuostatas kompensacija gali būti išmokėta tik tuo atveju, jei nekyla jokių tiesioginių abejonių dėl paraiškoje esančios informacijos tikslumo ar dėl pagal galiojančias nuostatas nustatytos išlaidų paskirties. Jei ši sąlyga netenkinama, pasitarus su valstybe nare, mokėtina suma atitinkamai sumažinama. 2. Jeigu nuodugniai išnagrinėjus paraiškas dėl kompensavimo, matyti, kad suma, išmokėta pagal 1 straipsnio reikalavimus nėra tokia, kokia iš tiesų priklauso, padėtis taisoma kaip galima greičiau, paprastai mokant kitą kartą. Jeigu suma, kurią reikia sumokėti kitą kartą kompensuojant, yra mažesnė negu neišmokėta pagal terminą anksčiau mokėtinos kompensacijos dalis arba kai valstybė narė nepateikia paraiškos dėl kompensavimo tais metais, mokėtina suma sumokama per Komisijos nustatytą laiką." 3 straipsnis Šis sprendimas skirtas valstybėms narėms. Priimta Briuselyje, 1980 m. kovo 28 d. Komisijos vardu Finn GUNDELACH Pirmininko pavaduotojas 1 OL L 96, 1972 4 23, p. 1. 2 OL L 96, 1972 4 23, p. 9. 3 OL L 96, 1972 4 23, p. 15. 4 OL L 128, 1975 5 19, p. 1. 5 OL L 320, 1974 11 29, p. 1. 6 OL L 222, 1976 8 14, p. 37.